Тәрбиелеу - білім беру процесінің циклограммасы
Білім беру ұйымы: Шағын орталық
Топ:  «Балапан» ортаңғы тобы 
Балалардың жасы:  4 жас
Жоспардың құрылу кезеңі : 6-10 ақпан айы, 2022-2023 оқу жылы 
Тәрбиеші: АбаковаГ. А
	Күн тәртібінің үлгісі
	Дүйсенбі 
06.02.2023

	Сейсенбі	
07.02.2023 
	Сәрсенбі
08.02.2023

	Бейсенбі   09.02.2023
	Жұма
10.02.2023

	Балаларды қабылдау
	Таңғы сүзгі: балалардың терісін, дене қызуын, сыртқы келбетін тексеру. Балаларды жақсы көңіл күймен қарсы алу және оларға қолайлы жағдай жасау. Баланың көңіл күйін, оның жеке пікірін, қызығушылығын анықтау. (сөйлеуді дамыту, коммуникативтік әрекет)

	Ата-аналармен әңгімелесу,
кеңес беру
	Ата-аналармен "Балаңызбен қыста серуендеуді қалайша көңілді және пайдалы етуге болады" тақырыбында кеңестер беру; ата-аналарды мазалап жүрген сұрақтарға жауап беру. (сөйлеуді дамыту, коммуникативтік әрекет)

	Балалардың дербес әрекеті (баяу қимылды ойындар, үстел үсті ойындары,
бейнелеу әрекеті, кітаптар қарау және тағы басқа әрекеттер)
	"Еңбекке баулу"
Мақсат-міндеттер. Еңбекке деген тұрақты қызығушылықты сақтау, тапсырманы мұқият орындауға ұмтылу; сүлгіні жеке ұяшыққа іліп қоюды үйрету; ересектерге көмектесуге ынталандыру.
(еңбек дағдылары)
	"Еңбекке баулу"
Мақсат-міндеттер. Балалардың өсімдіктердің жарық пен ылғалға деген қажеттіліктері туралы білімдерін кеңейту, сумен және өсімдіктермен жұмыс кезінде дәлдікті, өз іс-әрекеттеріне сенімділікті, еңбек дағдыларын дамыту; қоршаған табиғатқа ұқыпты қарауды, оған қамқорлық жасауды тәрбиелеу.
(еңбек дағдылары)
	"Еңбекке баулу"
Мақсат-міндеттер. Балаларды өз төсек-орындарын ажыратуға үйрету; ересектерге көмек көрсетуге деген ынтаны тәрбиелеу; жұмысқа деген ұмтылысты, тапсырылған іс үшін жауапкершілік сезімін тәрбиелеу.
(еңбек дағдылары)
	"Еңбекке баулу"
Мақсат-міндеттер. Өсімдіктердің жарық пен ылғалға деген қажеттіліктері туралы балалардың білімдерін кеңейту, су және өсімдіктермен жұмыс кезінде дәлдікті, өз іс-әрекеттеріне сенімділікті, еңбек дағдыларын дамыту; қоршаған табиғатқа ұқыпты қарауды, оған қамқорлық жасауға тәрбиелеу.
(еңбек дағдылары)
	"Еңбекке баулу"
Мақсат-міндеттер. Жаңа еңбек дағдыларын үйрету; жапырақтарға ылғалдың қажеттілігі туралы түсінігін бекіту; өсімдіктерге ұқыпты қарауға тәрбиелеу.
(еңбек дағдылары)

	
	"Пішіндер алқасы" дамытушы ойыны.
Мақсат-міндеттер. Балаларды көрсетілген үлгіге қарап, геометриялық пішіндерден өздеріне де сондай тізбекті құрастыруға ынталандыру; геометриялық пішіндер туралы ұғымдарды тиянақтау, есте сақтау қабілетін, көзбен қабылдау қабілеттерін, қолдың ұсақ моторикасын дамыту; өзі жасаған нәтижені көріп, қуануға үйрету.
- Балалар, қазір сендер мына тізбекте пішіндер қалай орналасқанына қарап, өз кілемдеріңе солай саласыңдар.
Педагог әрбір балаға бөлек пішіндер тізбегін ұсынады.
қызыл үшбұрыш + көк үшбұрыш + сары үшбұрыш + жасыл үшбұрыш
қызыл домалақ + көк домалақ + сары домалақ + жасыл домалақ
қызыл шаршы + көк шаршы + сары шаршы + жасыл шаршы
Педагог әр баланың орындау тәртібін бақылайды.
(математика негіздері)

"Пішіндер (екінші нұсқа)" атты мультфильмін көру.
Мақсат-міндеттер. Балалардың пішіндер туралы ұғымдарының қалыптасуына мүмкіндік жасау, қоршаған заттардың қасиеттерін байқауға қызықтыру.
(сөйлеуді дамыту, математика негіздері, музыка)
	"Жұп суреттер" үстел үсті ойыны.
Мақсат-міндеттер. Дидактикалық міндеті: балалардың байқағыштығын, суретте бейнеленген заттардың ұқсастығы мен айырмашылығын таба білу іскерлігін тәрбиелеу; сөздік қорларын жетілдіру: ұқсас, әртүрлі, бірдей.
Ойын ережесі: бірдей суреттерді жинау; кім қателеспесе, сол жеңеді.
Ойын әрекеттері: бірдей суреттерді іздеу.
(математика негіздері)

"Кімнің қолынан не келеді?" сөздік жаттығуы.
Мақсат-міндеттер. Балалардың мамандықтар иелері жөніндегі ұғымдарын қалыптастыру, тілін дамыту.
- Тағам әзірлейтін кім? Аспаз.
Би билейтін кім? Биші.
Шеге қағар ... Шебер.
Үй салатын... Құрылысшы.
Адамды емдейтін... Дәрігер.
Зат сататын... Саудагер.
Шаш қиятын... Шаштараз.
Іске сәт тап, жанталас.
Мамандық иелерінің суреттерін көрсетіп отыруға болады.
(сөйлеуді дамыту, қоршаған ортамен танысу)
	"Еңбек құралдарын ата" дидактикалық ойын.
Мақсат-міндеттер. Кейбір дауыссыз (п-б) дыбыстарды анық айту, дыбыстардың артикуляциясын нақтылау және бекіту, дыбыстардың артикуляциясын нақтылау және бекіту, артикуляциялық аппаратты дамыту.
Еңбек құралдарының суреттер бойынша атауын атау.
(қазақ тілі, сөйлеуді дамыту)

Еңбек құралдарының суретін бояу.
(сурет салу)

Балтаның мүсінің жасау.
(мүсіндеу)
	"Мозаика" үстел ойыны.
Мақсат-міндеттер. Балалардың көзбен қабылдау, есте сақтау, ойлау қабілеттерін, қолдың ұсақ моторикасын дамыту.
Шарты: геометриялық пішіндерден салынған, педагог көрсеткен, қарапайым өрнек кілемшесін салу, педагог көрсеткен үлгігі қарап, мозаика өрнегін құрастыру.
Құралдар: шаршы пішінді қатпа қағаздан жасалған кілемшелер, табақшаларда геометриялық пішіндердің жинақтамалары.
Педагог баладан қандай пішіндерді қолданып жатқанын сұрастыра алады.
(сөйлеуді дамыту, математика негіздері)

"Дәрігерге не керек?" дамытушы ойыны.
Мақсат-міндеттер: балалардың дәрігер мамандығы туралы түсініктерін тиянақтау, қолданатын құралдарды айтқызып, сөздік қорды жетілдіру; есте сақтау, ойлау, сөйлеуді қабілеттерін дамыту.
Құралдары: дәрігер және басқа мамандар қолданатын құрал-заттар немесе кесілген суреттер.
Балалар дәрігерге қажет құралдарды іріктеп, атайды, не үшін қажет екендігін түсіндіруге тырысады.
(қазақ тілі, сөйлеуді дамыту)
	"Дүкенші" дидактикалық ойыны.
Мақсат-міндеттер: балаларға мамандықтар туралы түсінік беру. Рольге бөлініп ойнауға үйрету және оларды айыра білуге баулу.
(сөйлеуді дамыту)

Дүкенші суретін бояу.
(сурет салу)

"Не артық?" үстел үсті ойыны.
Мақсат-міндеттер. Дидактикалық міндеті: балаларды заттарды қолдануда қателерді көре білуге үйрету; байқағыштығын, өз пікірінің дұрыстығын дәлелдей білу іскерлігін дамыту; еңбек құралдары туралы білімдерін бекіту.
Ойын ережесі: артық суреттің ғана бетін жабу; қажетсіз затты кім тапса, сол жеңеді.
Ойын әрекеттері: қажетсіз затты табу және оны ақ қағазбен жабу.
(сөйлеуді дамыту, қоршаған ортамен танысу)

	Таңертенгі жаттығу
	1. Бастапқы қалып аяқ алшақ, дене тік, қол төменде.
1.1. Балалар сылдырмақтарын жоғары көтеріп, екі қолымен сылдырлатады.
1.2. Бастапқы қалып (жаттығу 4-5 рет қайталанады).
2. Бастапқы қалып аяқ алшақ, дене тік, қол төменде.
2.1. Қолдарын оң жаққа жіберіп, сылдырмақтарды сылдырлатады.
2.2. Бастапқы қалыпқа келу.
2.3. Қолдарын сол жаққа жіберіп, сылдырмақтарды сылдырлатады.
2.4. Бастапқы қалып (жаттығу 4 рет қайталанады).
3. Бастапқы қалып жерде отырады, аяқ алшақ, сылдырмақ ұстаған қолдары екі жанында.
3.1. аяқтарын жинап, сылдырмақ ұстаған қолдарын жоғары көтеріп, сылдырлатады.
3.2. Бастапқы қалып (жаттығу 3 рет қайталанады).
4. Бастапқы қалып аяқ бірге, дене бос, қол төменде.
4.1. Сылдырмақтарын артында ұстап, бір орында тұрып секіру.
4.2. Бастапқы қалып (жаттығу 3 рет қайталанады).
(дене шынықтыру)

	Ұйымдастырылған іс-әрекетке
дайындық
	Шаттық шеңбері
Мақсат-міндеттер. Балаларға эмоционалды жағымды көңіл-күй мен ұйымдастырылған іс-әрекетіне мотивациялық дайындықты қалыптастыру, балаларға бір-бірімен сәлемдесуге мүмкіндік беру, ұжымда достыққа тәрбиелеу.
Атамнан басталар,
Әжеммен қосталар.
Отбасым мыналар;
Ең жақын адамдар
Әкем мен анам бар,
Бір туған ағам бар,
Бір туған апам бар ...
Бәрін жақсы көремін
Еркелеймін, еремін!
(сөйлеуді дамыту) 
"Зейінді бол" дидактикалық ойыны.
Мақсат-міндеттер: күрделі геометриялық суреттен үшбұрышты, төртбұрышты, шеңберді көрсете білу.
(математика негіздері)

	Білім беру ұйымының кестесі бойынша ұйымдастырылған
іс-әрекет
	Дене шынықтыру
"Ұшқыш болам самғайтын".
Мақсат-міндеттер. Балалардың сап түзеп бірінің артынан бірі шеңбер бойымен арақашықтық сақтап, бағытты өзгертіп жүгіру қабілетін қалыптастыру; бір орында тұрып, арқаннан биікке секіріп, жерге табанмен түсуге үйрету.
	Дене шынықтыру
"Солдат болам кезінде".
Мақсат-міндеттер. Балаларда әртүрлі бағыттарда жүгіру дағдысын қалыптастыру; тура нысанға оң қолмен тік нысанаға көздеп лақтыруға үйрету; дене шынықтыру жабдықтары мен құралдарын пайдалану қызығушылықтарын арттыру.
	Қазақ тілі
«Ас бөлмесінде қандай заттар болады?». Ыдыстар.
Мақсат-міндеттер. «Ыдыс-аяқ» тақырыбындағы сөздерді қазақ тілінде айтуды, сөзде екпінді дұрыс қолдануды; есту зейіні арқылы сөздерді дұрыс атауды үйрету.
	Музыка
"Жүргізуші".
Мақсат-міндеттер. Балаларды жаңа әнді тыңдап, оның сипатын ажырата білуге үйрету; әннің сөздік мағынасын түсіне білу қабілетін қалыптастыру; әнді дұрыс айту дағдысына жаттықтыру; ырғақтық қимылдарды үйлесімді жасай білуге дағдыландыру; музыкалық аспаптың дыбысын ырғақты бере білуге үйрету; әнді тыңдау кезінде зейіні мен есте сақтау қабілетін және музыкалық сауаттылығын дамыту.  

Дене шынықтыру
"Аэродром".
Мақсат-міндеттер. Балаларда әртүрлі бағыттарда, жылдам (10-20 метр) және баяу (50-60сек.) қарқында жүгіру дағдыларын жетілдіру; үлкен допты екі қолмен тордан өткізе лақтыру дағдыларын жетілдіру; сап түзеп бірінің артынан бірі шеңбер бойымен арақашықтық сақтап, бағытты өзгертіп жүгіру қабілеттерін дамыту.
	

	Серуенге дайындық
	Өзіне-өзі қызмет көрсетуге деген ұмтылысын қолдау: белгілі реттілікпен киінуге және шешінуге, тісті тазалауға, ұқыптылыққа, киіміндегі олқылықтарды байқауға, оларды ересектің көмегімен немесе өз бетінше реттеуге, ас ішу құралдарын орнымен қолдануға баулу. (мәдени-гигиеналық дағдылар)

	Серуен
	Қарды бақылау (қардың жауған алқабы). (қоршаған ортамен танысу, сөйлеуді дамыту, көркем әдебиет)
Мақсат-міндеттер. Балалардың табиғат құбылысы, қарды бақылауға деген қызығушылығын ояту; қардың қайда жатқанына көңіл аударып, айтуға ынталандыру.
- Жапалақ қар,
Армысың?
Дүниеде бармысың?
Қысқы дала тәуелді,
Жау, жау енді!
Ұзақ уақыт қалықтар,
Жау, жау енді,
Мамық қар!
Қ. Мырзалиев
Еңбекке баулу тапсырмалары: балаларды учаскедегі жемшашарларды жемге толтыруға шақыру. (еңбек дағдылары)
Мақсат-міндеттер: балаларды ересектің үлгісіне еріп, құстарға қамқорлық жасауға баулу; қарапайым еңбек әрекеттерін жасауға машықтандыру; жағымды эмоцияларды дамыту.
"Кім тыныш?" қимылды ойыны. (дене шынықтыру)
Мақсат-міндеттер. Балаларды бір бағытта тыныш жүру әдебіне үйрету, аяқтың табанын толық басып және аяқтың ұшымен жүріп қимылдау дағдыларын қалыптастыру; сигналға сай қозғалуға ынталандыру.
- Балалар, ал қазір, аяқтарымызды нық басып, менің соңымнан сайға қарай жүрейік.
Сайға қарай адымдаймыз,
Түрлі дыбысты тыңдаймыз.
Көрейік. Бұл қай бұрыш?
Тыңдайық. Тыныш ... Тыныш ...
- Қанекей, аяқтың ұшымен тыныш жүрейік ...
- Бұл жақта не бар екен?
- Тамаша ...
Педагог белгілі объектіні тапқандарын айтады, балаларды мақтайды.
Жаттығу бірнеше рет өткізіледі, жүру бағыттары ауысады.
"Шашылған қарларды (доптарды) жинайық" қимылды жаттығуы. (дене шынықтыру)
Мақсат-міндеттер: балаларды шапшаңдыққа, дәлдікке, қоршаған кеңістікті бағдарлауға баулу, топтастармен тату ойнауға, достыққа тәрбиелеу.
	Қысқы ауа райын бақылау. (қоршаған ортамен танысу, сөйлеуді дамыту, көркем әдебиет)
Мақсат-міндеттер. Балаларға қыс мезгілі жөнінде жалпы ұғымдар беру, қыстың ауа райы бұлтты және ашық, суық болуына көңіл аудару, адамдардың жылы киінгенін байқату; зейінді, ойлау қабілетін дамыту.
- Балалар, айналаға қараңдаршы.
- Иә, айналада қар жатыр.
- Аспанымыз сұр (көгілдір).
- Бірақ қыста күн суық.
- Адамдарға қараңдаршы, жылы киінді.
- Біз нені кидік?
Балалар жауап бермей жатса да, үстіне көрсете де алады.
- Қыс мезгілі. Суықта
Қар жауады қалықтап.
Қар жауады қалыптап,
Аппақ қабықпен қаптап.
Қыс мезгілі. Аппақ қала.
Ақ көшелер. Ақ сала.
Ақ көшелер. Ақ сала.
Аулада тұр аққала.
Д. Ахметова.
Еңбекке баулу тапсырмалары: балаларды сұхбатхана орындықтарын қардан тазалауға шақыру. (еңбек дағдылары)
Мақсат-міндеттер: балаларды қарапайым еңбек әрекеттерін жасауға машықтандыру; тазалыққа, еңбексүйгіштікке тәрбиелеу.
"Машиналар жүреді" қимылды ойыны. (дене шынықтыру)
Мақсат-міндеттер. Балаларды қызыл, жасыл немесе сары түсті таңбалауыштардың біріне сәйкес қимылдарды жасауға үйрету; топтасып, бір-бірімен соғылмай жүре білу дағдыларын қалыптастыру; жағымды әсерлерге бөленуге тәрбиелеу.
Педагог балаларға кезегімен қызыл, сары, және жасыл таңбалауыштарды көрсетіп жатып, белгілі таңбалауышқа сай белгілі қимылдарды жасауды ұсынады:
- жасыл таңбалауыш - қолға рульді ұстаған ұқсап, жан-жаққа бағыттап жүгіру;
- сары таңбалауыш - орнында тоқтап, шапалақтау,
- жасыл таңбалауыш - жерге шоқайып отыру.
- Бағдаршамда жасыл шам -
Жол ашық, машиналар.
Бағдаршамда сары шам -
Шапалақта, балалар!
Бағдаршамда қызыл шам -
Тоқтасын машиналар.
Ойын екі рет өткізіледі.
"Шеңберден шықпа" жаттығуы. (дене шынықтыру)
Мақсат-міндеттер: балаларды шеңберге тұрып, шеңбердің бойымен қимылдауға баулу; кеңістікті бағдарлауға, мұқияттылыққа, достыққа тәрбиелеу.

	Қарды бақылау (қардың түсі). (қоршаған ортамен танысу, сөйлеуді дамыту, көркем әдебиет)
Мақсат-міндеттер. Балалардың табиғат құбылысы қар жайындағы ұғымдарын қалыптастыру, қардың жеңіл мамықтай ұшқанын байқату; зейінін, түйсігін дамыту.
- Балалар, бәрекелді!
- Қараңдаршы, айналада не жатыр?
- Иә, бұл - қар.
Ақ мақтадай ұлпа қар
Жамылыпты қырқалар.
Қалың-қалың тоң киіп,
Маужырайды шыршалар.
Шәймерден Әлдибекұлы.
Еңбекке баулу тапсырмалары: балаларды қарды күректермен күреп, жүруге арналған жолдарды жасауға шақыру.
Мақсат-міндеттер: балаларды ересектің үлгісіне еріп, қарапайым еңбек әрекеттерін жасауға машықтандыру; топтастырымен бірге әрекет етуге баулу; жағымды эмоцияларды дамыту.
"Қарлы жолдарды басайық" қимылды жаттығуы. (дене шынықтыру)
Мақсат-міндеттер. Балалардың сапта түзу бағытпен жүріп, екі аяқпен секіріп, жүгіріп, алға жылжу қабілеттерін жетілдіру, тепе-теңдікті сақтау қабілеттерін дамыту, бұлшық еттерін шымыр ету.
Педагог балаларды көркем сөзбен қимылдарға ынталандырады.
- Алдымызда ұзынша,
Жайылып тұр жолақша.
Топ-топ етіп басайық,
Қадам басып барайық.
Секіреміз оп-оп!
Біз жүреміз топ боп.

Ал енді біз жүгірейік,
Саптан қалмай, үлгерейік.
Жүгір, жүгір, балақай!
Саптан қалма, балақай!

Жүгіріп болдық, жүрейік,
Тыныс алып, үлгерейік.
Тыныс алып болайық,
Қадам басып, тоқтайық ...
Д. Ахметова
"Көпірден өт" қимылды жаттығуы. (дене шынықтыру)
Мақсат-міндеттер: балаларды бір орнынан ұзындыққа екі аяқпен алға секіре білу қабілетін қалыптастыру; тепе-теңдік, ептілік, көзбен мөлшерлеу сезімдерін дамыту.
	Желді бақылау. (қоршаған ортамен танысу, сөйлеуді дамыту)
Мақсат-міндеттер. Балаларды ағаштың бұталарына қарап, желдің соғуын байқауға үйрету; байқағыштыққа, зеректікке тәрбиелеу.
- Балалар, жел соғып тұрған сияқты ма?
- Ағаштардың бұтақтарына қарайықшы.
- Жел соғып, бізбен ойнайды,
Ағаш-бұтақты шайқайды.
Ары-бері шайқайды,
"Ш-ш-ш" - деп дыбыстайды.
- Желдің дыбысын біз қалай көрсетеміз?
- Иә, "ш-ш-ш" дейміз.
- Жарайсыңдар!
Еңбекке баулу тапсырмалары: балаларды ағаштан түсіп қалған ұсақ, құрғақ бұтақтарды жинауға шақыру. (еңбек дағдылары)
Мақсат-міндеттер: балаларды ересектің үлгісіне еріп, қарапайым еңбек әрекеттерін жасауға машықтандыру; топтастырымен бірге әрекет етуге баулу.
"Пойыз" қимылды ойыны. (дене шынықтыру)
Мақсат-міндеттер. Балаларды бір сапқа тұрып, бір-бірінен қалмай, бір-біріне соғылмай, ересек бастаған бағытпен жүруді үйрету; өзге балалардың жанында ойын ойнап, жағымды әсерлерге бөлене білу қабілетін дамыту.
Педагог балаларды сапқа жинайды.
Смартфонға пойыздың сигналы жазылған аудионы тыңдатуға болады.
- Балалар, естіп тұрсыңдар ма?
- Иә, бізді пойыз жолға шығуға шақырады.
- Қанекей, сапқа жиналайық, пойыз болайық.
- Ту-ту жүрдік,
Ту-ту-у ...
Біз алысқа -
Ту-ту-у ..
Жүр соңымнан -
Қалма!
Кім өжет жан?
Алға!
Д. Ахметова
"Доптар сияқты секірейік" қимылды жаттығуы. (дене шынықтыру)
Мақсат-міндеттер: балаларды бір орында екі аяқпен сигнал бойынша секіре білу қабілеттерін дамыту; шымырлыққа, шапшаңдыққа, достыққа тәрбиелеу.
	Күнді бақылау. (қоршаған ортамен танысу, сөйлеуді дамыту, көркем әдебиет)
Мақсат-міндеттер. Балаларды күннің аспанда орналасуын және жарқырағанын байқап, қолдарын жайып, жоғары созып, жағымды эмоцияларға бөленуге ынталандыру; күн туралы алғашқы ұғымдарды қалыптастыру.
Педагог балаларға күннің жерге жарықты шашқаны, жылу беретіні туралы айтып болғаннан кейін, балалармен бірге тақпақ айтып, қимылдарды қосылып жасауға шақырады.
Алтын күнге ұқсайық,
Қолдарды, кел, созайық.
Қолдарымыз - шуақтар,
Жайылады жан-жаққа.
Еңбекке баулу тапсырмалары: балаларды сұхбатхана орындықтарын қардан тазалауға шақыру. (еңбек дағдылары)
Мақсат-міндеттер: балаларды қарапайым еңбек әрекеттерін жасауға машықтандыру; тазалыққа, еңбексүйгіштікке тәрбиелеу.
"Сағаттар" қимылды жаттығуы. (дене шынықтыру)
Мақсат-міндеттер. Балаларды сигналмен белгілі қимылдарды жасауға жаттықтыру; сигнал бойынша сапқа жиналып, педагогтің соңынан жүру дағдыларын жетілдіру, кеңістікті бағдарлауға үйрету; сағаттың жүрісі туралы алғашқы ұғымдарды қалыптастыру, жағымды эмоцияларға бөленуге ынталандыру.
Педагог балаларға сағаттың қимылын еркін тұрып орындауға, сигнал бойынша сапқа жиналып, жүруге шақырады. Тақпақты оқи жүреді.
"Тик-так".
"Тик-так, тик-так,"
Жүрсін сағат.
Біз сағатқа ұқсап,
Жүреміз: "тоқ-тақ".
Д. Ахметова
Ойын бірнеше рет өткізіледі.
"Өз орныңды тап" қимылды ойыны. (дене шынықтыру)
Мақсат-міндеттер: балаларды сапға (түзу сызық, жіп бойына) сигнал бойынша тізілуге, сигнал бойынша жан-жаққа шашырап жүгіруге дағдыландыру; зейінді болуға, шапшаңдыққа, достыққа тәрбиелеу.

	Серуеннен оралу
	Өз шкафын белгі бойынша тауып алуды, өз киімін өзі шешуді, өз қажеттері жайында айтуға машықтандыру. (мәдени-гигиеналық дағдылар, дербес әрекет)

	Балалардың дербес әрекеті (баяу қимылды ойындар, үстел үсті ойындары,
бейнелеу әрекеті, кітаптар қарау және тағы басқа әрекеттер)
	Сурет салудан ойын-жаттығу
"Қуыршаққа тарақ".
Мақсат-міндеттер. Балаларды көк қарындаш арқылы көлденең жатқан қағаздың екі жағында тіке сызықты жүргізіп, төмеңгі шеттерін түзу және доғалы сызықпен қосып, арасын қысқа, түзу, тіке сызықтар қатарымен толтырып, тарақ бейнесін салуға үйрету.(сурет салу, шығармашылық әрекет)

Сюжетті-рөлдік ойын: "Шаштараз".
Мақсат-міндеттер: балаларды шаштараз кәсібімен таныстыру, қарым-қатынас мәдениетін дамыту, балалардың сөздік қорын кеңейту.
(сөйлеуді дамыту, коммуникативті әрекет)
	Көркем әдебиеттен ойын-жаттығу
"Етікші".
Мақсат-міндеттер. Балаларды "Етікші" ертегісімен таныстыра отырып, оларды көркем шығармашылыққа баулу; ертегі кейіпкерлерінің қимылдары мен сөздерін қайталап айтуға жаттықтыру.
(көркем әдебиет, коммуникативтік әрекет)

"Үй құрылысы" сюжетті-рөлдік ойыны.
Мақсат-міндеттер: балалардың ұй құрылысы жайындағы түсініктерін тиянақтау; қол моторикасын, ой-қиялын дамыту; достық қарым-қатынастарға, еңбекқорлыққа тәрбиелеу.
Құралдар. Құрылыс материалдары, қағаз беттері, қара қарындаштар, сызбалар, ойыншық жүк машиналары, құрылысқа қажет ойыншық құралдар (балға, бұрағыш, тістеуік, тағы басқалар).
Педагог балалармен құрылысқа қатысатын мамандар жөнінде алдын-ала әңгімелеседі (кірпіш қалаушы, жүргізуші, жүк тасушы).
Балалар құрылысқа қажет материалдарды таңдап, өзара кім қандай рөлді атқаратыны туралы келіседі.
(құрастыру, шығармашылық әрекет)
	Математика негіздерінен ойын-жаттығу
"Аспазға көмектесейік".
Мақсат-міндеттер. Балаларды екі тең не тең емес заттар тобын саны бойынша салыстыруға және теңдестіруге үйрету; заттар жұптарын тұстастыру және беттестіру тәсілдерін қолдану іскерлігін қалыптастыру; заттарды оң (сол) қолымен алып, жолақтың сол жағынан бастап, оң жағына қарай, бір-біреуден салу тәртібіне дағдыландыру; зейінді, қолдың ұсақ моторикасын, қабылдау және ойлау қабілеттерін дамыту.
(математика негіздері, танымдық әрекет)

"Көңілді паровоз"қимылды ойын.
Мақсат-міндеттер: жүргізушінің жұмысы туралы білімдер мен дағдыларды бекіту, ойынға деген қызығушылықты дамыту, жүргізушінің жұмысына деген құрметін арттыру.
(музыка, шығармашылық әрекет)
	Мүсіндеуден ойын-жаттығулар
"Түймелер".
Мақсат-міндеттер. Балалардың киімдер туралы білімдерін жетілдіру, киімді түймемен түймелеудің маңызы туралы түсініктер беру; өзіне-өзі қызмет көрсету негіздерін қалыптастыру.
(мүсіндеу, шығармашылық әрекет)

"Есіңде сақта және жапсыр".
Мақсат-міндеттер: балалардың шығармашылыққа деген қызығушылығын арттыру.
биеші бірнеше Суреттерді үстел бетіне жаып қояды. Балалар қарап шығып, көкеністерді, дәнді дақылдарды ойына сақтауға тырысуы керек. Есінде қалған көкеністерді,дәнді дақылдарды бейнелейді.
(жапсыру, шығармашылық әрекет)
	Қоршаған ортамен танысудан ойын-жаттығу
"Орманшының аңдары".
Мақсат-міндеттер. Орман жануарлары туралы ұғымдарын кеңейте отырып, балалардың қабілеті мен зейінін, тілі мен есте сақтауын және байқампаздығын дамыту. Орман жануарлары туралы көркем сөздерді пайдалана отырып, сөздік қорын молайту.
(қоршаған ортамен танысу, әлеуметтік әрекет)
«Жыл мезгілдері» үстел үсті ойыны.                               Мақсат-міндеттер: Балалардың жыл мезгідері туралы білімдерін бекіту,мезгілдерді атауларын үйрету (қыс,көктем,жаз,күз). Мезгіл өзгерістерін талқылау.   Ойын барысы: Тәрбиеші балалардан жылдың қай мезгілі екенін сұрайды. Жыл мезгілі төрт бөліктен тұрады,әр бөлікке сәйкес мезгілдердің ерекшелік карточкасы бар. Балалар жыл мезгілдерінің өзгерістері карточкасын алып сәйкес келетін мезгілдерге қойып шығады.
(қазақ тілі, қоршаған ортамен танысу)


«Күн сәулесі» қимылды ойын.      
 Мақсат-міндеттер:
 Балаларды шапшаңдыққа, жылдамдыққа баулу.                                Тәрбиеші өзінің жанына бір топ балаларды жинап, айнаның көмегімен күн шұғыласын қабырғаға түсіреді де: Қабырғада елбеңдеп, Ойнайды сәуле құбылып. Ымдасаң болды сен «кел» деп, Жетеді демде жүгіріп. Сәл үзіліс жасайды да: «Сәулені ұстаңдар» деген сигнал береді. Балалар қабырғаға жүгіріп, қолға тұрмай жалтаңдап тұрған күн сәулесін ұстауға тырысады. (Дене шынықтыру, денсаулық әрекет)


	 Балалармен жеке жұмыс 
	"Танкист" тақпағын айтқызу.
Мақсат-міндеттер. Бала тілін дамыту. Қысқа тақпақтар мен санамақтар, жаңылтпаштарды жатқа айтуды үйрету.
"Танкист" (Тұрсын Жұртбаев)
Танкі мініп, өскенде,
Қорғаймын мен елімді.
Таптамаймын еш жерде
Гүлдер менен егінді.
(көркем әдебиет)
Аслан
	Санамақ айтқызу. (Ермек Өтетілеуов)
Жиналған соң достары,
Қазтай өзі басқарды,
Қызықты ойын басталды:
Бірі болды бақшашы,
Екіншісі - егінші,
Үшіншісі - бақташы,
Төртіншісі - теңізші.
Бесіншісі - балташы,
Алтыншысы - аспазшы.
Жетіншісі - жылқышы,
Сегізінші - сырнайшы,
Тоғызыншы - тігінші,
Оныншысы - орманшы.
(сөйлеуді дамыту)
Ақниет
	"Пошташы" тақпағын айтқызу.
Мақсат-міндеттер. Бала тілін дамыту. Қысқа тақпақтар мен санамақтар, жаңылтпаштарды жатқа айтуды үйрету.
"Пошташы" (Ескермес Ескендіров)
Күні бойы жол жүріп,
Көрген емес болдырып
Қайтады үйге, алғысты
Қапшығына толтырып.
(көркем әдебиет)
Балалармен жұмыс
	"Сөйлем құрастыру".
Мақсат-міндеттер: суреттер бойынша сөздер, сөйлемдер, шағын әңгіме құрастыруға балаларды машықтандыру; байланыстырып сөйлеу қабілетін дамыту. Балалардың сөздік қорын ойындар мен ойын жаттығулары арқылы кеңейту, сөздік қорды заттардың сапасы мен қасиеттерін білдіретін, заттарды жалпы мамандық түрлері, мамандықтардың құралдары және ерекше белгілері бойынша жалпылаушы сөздермен байыту.
(сөйлеуді дамыту, қазақ тілі)
Нуржаз
	"Құрылысшы" тақпағын айтқызу.
Мақсат-міндеттер. Қысқа тақпақтар мен санамақтар, жаңылтпаштарды жатқа айтуды үйрету.
"Құрылысшы" (Шекербек Садыханов)
Қолда темір қалағым,
Саздан сарай қаладым.
Алматыдан аумайтын
Әсем қала саламын.
(көркем әдебиет)

"Көрнекті ғимарат" құрылыс ойыны.
Мақсат-міндеттер. Текшелерден көрнекті ғимарат құрастыру.
(құрастыру)Ақниет

	Ата-аналарға кеңес.
"Балалардың қол саусақ моторикаларын дамытамыз". (сөйлеуді дамыту, коммуникативтік әрекет)









